Lewies Mymer | This WordPress.com site is the bee's knees | Page 2
July 9, 2018 Lewies Mymer	5 Comments
Ek dink laas wat mense vir my handegeklap het was met my aanneming en voorstelling. Tot vandag. Laatoggend stap ek met die twee honde, ons roete lei ons by ‘n oop stuk grond verby waar daar juis op daardie oomblik’n honde-opleidingsklas aan die gang is. Die leerder-honde is baie nuuskierig oor Chopper en Pamela en storm balhorig nader (hulle is seker nog in die R-klas). Net toe hulle base, twee neus-in-die-lug dames, hulle kom haal, besluit ou Pamela om haar sit te sit. Baie duidelik. Die neuse in die lug kry sulke vies, geaffronteerde kreukels en die een se vir my in Queen’s English “Sir, you must take your poo with you” Must, nogal. Toe ek antwoord “Its not my poo, Lady, its the dog’s” word die kyk nog vuiler en sy draai wipgat om. Maar in my sak is ‘n plastieksak vir sulke geleenthede en toe ek die aanstootgewende honde-poo mooi in die sak het ek, roep ek na die dames terwyl ek die sak triomfantelik in die lug hou ” Look here ladies, poo on the go!” Waaroop ‘n waarderende handeklap van die res van die klas losbars.
April 18, 2018 Lewies Mymer	24 Comments
Aanhouer wen, soos hulle se. Nadat my manuskrip vir die kinderboek “Hier’s ‘n muis!” vir jare lank op my rekenaar vertoef het, nadat ‘n groot Afrikaanse uitgewer, ja, daai een, dit geweeg en te lig bevind het omdat daar wragtag nie plek in die Afrikaanse kinderlektuur vir nog ‘n storie oor muise is nie, wen die storie die eerste “Ken jou storie ” kompetisie en word dit uitgegee.
Die boekbekendstelling was ‘n groot doe gewees, daar in Pretoria. Ek en Vroukie is ingevlieg ORT vir die affere. Wonderlike geleentheid gewees, ‘n rooiletterdag in die ensiklopedie van my bestaan.
March 30, 2018 Lewies Mymer	17 Comments
Op my gemak
Onder my rietdak
G’n niks geworrie nie
G’n niks gesorrie nie
G’n vrees oor more nie
Bier in die hand
Kop in die sand
Teen al die kak in die land